./data/stoa0275/stoa006/stoa0275.stoa006.opp-lat1.xml
De isto pluribus retractarem, sicum ethnicis agerem; quamquam et cum haereticis non multodiversa stet congressio  Quatenus et ipsi deum in figura et inreliquo ordine humanae conditionis diversatum iam credidistis,non exigetis utique diutius persuaderi deum conformasse semetipsumhumanitati, sed de vestra fide revincimini  Si enim deus, et quidemsublimior, tanta humilitate fastigium maiestatis suae stravit, utetiam morti subiceret, et morti crucis, cur non putetis nostroquoque deo aliquas pusillitates congruisse, tolerabiliores tamen Iudaiciscontumeliis et patibulis et sepulcris? An hae sunt pusillitates,quae iam hinc praeiudicare debebunt Christum humanis passionibusobiectum eius dei esse cui humanitates exprobrantur avobis? Nam et profitemur Christum semper egisse in dei patrisnomine, ipsum ab initio conversatum, ipsum congressum cum patriarchiset prophetis, filium creatoris, sermonem eius, quem exsemetipso proferendo filium fecit, et exinde omni dispositionisuae voluntatique praefecit, diminuens illum modico citra angelos, sicut apud David scriptum est; qua diminutione in haec quoquedispositus est a patre quae ut humana reprehenditis, ediscens iaminde a primordio, iam inde hominem, quod erat futurus in fine Ille est qui descendit, ille qui interrogat, ille qui postulat, ille quiiurat Ceterum patrem nemini visum etiam commune testabitur evangelium dicente Christo, Nemo cognovit patrem nisi filius  Ipse enim et veteri testamento pronuntiarat, Deum nemo videbit et vivet,patrem invisibilem determinans, in cuius auctoritate et nomine ipseerat deus, qui videbatur dei filius  Sed et penes nos Christus inpersona Christi accipitur, quia et hoc modo noster est  Igiturquaecunque exigitis deo digna, habebuntur in patre invisibili incongressibiliqueet placido et, ut ita dixerim, philosophorum deo Quaecunque autem ut indigna reprehenditis, deputabuntur in filioet viso et audito et congresso, arbitro patris et ministro, miscentein semetipso hominem et deum, in virtutibus deum, in pusillitatibushominem, ut tantum homini conferat quantum deo detrahit Totum denique dei mei penes vos dedecus sacramentum est humanaesalutis  Conversabatur deus, ut homo divina agere doceretur Ex aequo agebat deus cum homine, ut homo ex aequo agere cumdeo posset  Deus pusillus inventus est, ut homo maximus fieret Qui talem deum dedignaris, nescio an ex fide credas deum crucifixum Quanta itaque perversitas vestra erga utrumque ordinemcreatoris? Iudicem eum designatis, et severitatem iudicis secundummerita causarum congruentem pro saevitia exprobratis  Deumoptimum exigitis, et lenitatem eius benignitati congruentem procaptu mediocritatis humanae deiectius conversatam ut pusillitatemdepretiatis  Nec magnus vobis placet, nec modicus, nec index,nec amicus  Quid si nunc eadem et in vestro deprehendantur?Iudicem quidem et illum esse iam ostendimus in libello suo, etde iudice necessarie severum, et de severo sic et saevum, silamen saevum